യുവാവിനെ വെട്ടിപ്പരിക്കേല്പിച്ചു ചാത്തന്നൂര്: രണ്ടു കോളനികളിലെ സംഘങ്ങള് തമ്മിലുളള കുടിപ്പകയെ തുടര്ന്നുണ്ടായ സംഘര്ഷത്തില് യുവാവിനെ വെട്ടിപ്പരിക്കേല്പിച്ചു. കരിമ്ബാലൂര് നഞ്ചംവിള കോളനിക്ക് സമീപം കിളിത്തട്ടില് വീട്ടില് ശരത്തിനെയാണ് 21 അഞ്ചംഗസംഘം വെട്ടിപ്പരിക്കേല്പിച്ചത്. ഞായറാഴ്ച സന്ധ്യയോടെയായിരുന്നു സംഭവം. സംഭവവുമായി ബന്ധപ്പെട്ട് സഞ്ചംവിള കോളനി എസ്.എസ് മന്സിലില് ഷെഫീക്കിനെ 34 പാരിപ്പളളി പൊലീസ് അറസ്റ്റ് ചെയ്തു. സംഘത്തില്പ്പെട്ട വിഷ്ണു, അഷ്കര്, ജസിന്, അജിനാസ് എന്നിവര് ഒളിവിലാണ്. പ്രദേശത്തെ ഒരു കടയില് നിന്ന് നിരോധിത പുകയില ഉത്പന്നങ്ങള് വാങ്ങാനെത്തിയതുമായി ബന്ധപ്പെട്ട് മാസങ്ങള്ക്ക് മുന്പ് ഇരു വിഭാഗങ്ങള് തമ്മിലുണ്ടായ സംഘര്ഷത്തിന്റെ ബാക്കിയാണ് ആക്രമണമെന്ന് പൊലീസ് പറഞ്ഞു. വെട്ടേറ്റ ശരത്തിനെ പാരിപ്പളളി മെഡി. കോളജില് പ്രഥമ ശുശ്രൂഷ നല്കിയ ശേഷം തിരുവന്തപുരം മെഡി. കോളജ് ആശുപത്രിയിലേക്ക് മാറ്റി.